4 ข้อเลี่ยงโควิด-19 งดปาร์ตี้ ทำงานที่บ้าน นัดไม่สำคัญที่รพ.ให้เลื่อนไปก่อน
คุณหมอมาแนะนำ 4 ข้อเลี่ยง โควิด-19 งดปาร์ตี้ ทำงานที่บ้าน นัดไม่สำคัญที่รพ.ให้เลื่อนไปก่อนเพื่อมารพ.ให้น้อยลง พร้อมวอนบริษัทเอกชน อย่าให้พนักงานขอใบรับรองแพทย์โดยไม่จำเป็นแฟนเพจเฟซบุ๊ก เรื่องเล่าจากโรงพยาบาล โพสต์ภาพและข้อความระบุว่า ที่ยุโรป บางประเทศมีมาตรการให้ประชาชนอยู่กับบ้านให้มากที่สุด สถานที่ต่างๆ ถูกสั่งให้ปิด จะออกจากบ้านต้องมีเหตุผล ออกมาเที่ยวเล่น ปาร์ตี้โดนจับ ปรับกันหนักเลยของเรายังไม่ถึงจุดนั้นแต่อยากชวนให้ ทำกัน Work from home หรือทำงานที่บ้านกันเถอะ งดสังสรรค์ งดปาร์ตี้กันสักระยะ สิ่งสำคัญอีกอย่าง คือ มาโรงพยาบาล ให้น้อยที่สุด1. กลุ่มโรคประจำตัวทั้งหลาย ซึ่งส่วนใหญ่เป็นผู้สูงอายุเหลือยาอยู่ รอไปสักสองอาทิตย์โทรเลื่อนนัดกันไป หรือบางโรงพยาบาลให้ส่งทางไปรษณีย์ก็ดี หรือให้ลูกหลานมารับแทน2. เด็กที่จะฉีดวัคซีนตามคำแนะนำคือ อายุน้อยกว่า 1 ขวบควรมาฉีดตามนัด แต่เกินขวบ รอไปก่อนได้ รอจะดีกว่า3. ญาติพี่น้องที่จะมาเยี่ยมผู้ป่วย ลดจำนวนลง เอาเท่าที่จำเป็น4. คนที่มีอาการเล็กน้อย ไอ คันคอ น้ำมูก ปวด ๆ เมื่อย ๆ โดยเฉพาะไม่มีความเสี่ยงอย่ามาเลย พักอยู่บ้านดีกว่าฝากถึงบริษัททั้งหลาย อย่าให้พนักงานมาขอใบรับรองแพทย์ ที่จะเพิ่มภาระงานให้หมอเปล่า ๆ รับรองว่า ไม่เป็น COVID-19 ทั้ง ๆ ที่ ไม่มีความเสี่ยง หรือรับรองว่าต้องกักตัว 14 วัน ซึ่งมันขึ้นกับประวัติ รวมไปถึงรับรองว่ากักตัวครบแล้ว ทำงานได้ ครบก็ทำงานได้ ซึ่งหมอไม่ต้องรับรองนับ 14 วัน หลังจากมีความเสี่ยง
คุณหมอมาแนะนำ 4 ข้อเลี่ยง โควิด-19 งดปาร์ตี้ ทำงานที่บ้าน นัดไม่สำคัญที่รพ.ให้เลื่อนไปก่อนเพื่อมารพ.ให้น้อยลง พร้อมวอนบริษัทเอกชน อย่าให้พนักงานขอใบรับรองแพทย์โดยไม่จำเป็น 
โควิด-19,ไวรัสโคโรนา,ไวรัสโคโรน่า,ไวรัสอู่ฮั่น,Work from home,ข่าวทั่วไป